Laupa külanõukogu
Laupa külanõukogu oli külanõukogu Eesti NSV-s aastatel 1945–1960. Külanõukogu moodustati 1945 augustis Järvamaal Särevere vallas. Külanõukogu keskus asus Laupa asunduses. Seoses maakondade ja valdade likvideerimise ning maarajoonide moodustamisega arvati Laupa külanõukogu 1950 septembris Türi rajooni koosseisu. 1954. aasta seisuga tegutsesid külanõukogu piirides "Leegi", "Jüriöö" ja Kirovi-nimeline kolhoos. Seoses Türi rajooni likvideerimisega liideti Laupa külanõukogu 1959. aastal Paide rajooniga. 1960 oktoobris Laupa külanõukogu likvideeriti ja selle territoorium liideti Türi külanõukoguga.